b'\n_START_ARTICLE_\nNou Estadi de Tarragona\n_START_SECTION_\nLocalitzaci\xc3\xb3\n_START_PARAGRAPH_\n\xc3\x89s situat al barri tarragon\xc3\xad de la Vall de l\'Arrabassada, al llevant de la ciutat, a la zona coneguda com a Partida Budallera, on tamb\xc3\xa9 s\'hi troba la ciutat esportiva del club, que inclou dos camps d\'entrenament de gespa i un de sorra, pistes de tennis, un front\xc3\xb3, piscines i un pavell\xc3\xb3 poliesportiu.\n_START_SECTION_\nTransport p\xc3\xbablic proper\n_START_PARAGRAPH_\nA uns 200 metres de l\'estadi hi ha una parada de la l\xc3\xadnia 8 del bus urb\xc3\xa0 de Tarragona, anomenada "Estadi"._NEWLINE_A m\xc3\xa9s, des d\'una hora abans de l\'inici de cada partit del N\xc3\xa0stic al Nou Estadi les l\xc3\xadnies 1, 2, 3, 5, 6 i 7 tenen un recorregut especial.\n_START_SECTION_\nFutur estadi\n_START_PARAGRAPH_\nEl seu futur \xc3\xa9s incert a causa de la construcci\xc3\xb3 d\'un nou estadi a la zona de Camp Clar amb una capacitat de 20.000 espectadors, que obligaria a demolir l\'actual Nou Estadi. El moment no se sap degut als nombrosos retards en l\'inici de la nova construcci\xc3\xb3.'